Καλαμαράκια με σπανάκι, φουρνιστά
Καλαμάρια με σπανάκι και τραγανιστό χωριάτικο ψωμί σε ένα μυρωδάτο πιάτο που πιο εύκολο δεν γίνεται. Όλη τη δουλειά την κάνει ο φούρνος.
1.500 γρ. καλαμαράκια, φρέσκα ή κατεψυγμένα, καθαρισμένα και χοντροκομμένα, 150 γρ. χωριάτικο ψωμί, κατά προτίμηση προζυμένιο και μπαγιάτικο, 1 κιλό σπανάκι, χοντροκομμένο, 10 φρέσκα κρεμμυδάκια, ψιλοκομμένα, 1 μάτσο άνηθος, ψιλοκομμένος, χυμός και ξύσμα από 1 μικρό λεμόνι, 200 ml ελαιόλαδο, αλάτι, φρεσκοτριμμένο μαύρο πιπέρι
Για να ετοιμάσουμε τα καλαμαράκια με σπανάκι, φουρνιστά προθερμαίνουμε τον φούρνο στους 180°C.Βάζουμε στον πολυκόφτη το ψωμί και το «χτυπάμε» μέχρι να χοντροθρυμματιστεί.Σε ένα μέτριο ταψί βάζουμε τα καλαμάρια και το σπανάκι.Σκορπίζουμε ομοιόμορφα τα κρεμμύδια και τον άνηθο και πασπαλίζουμε με αλάτι, πιπέρι και το ξύσμα λεμονιού.Σκορπίζουμε και το ψωμί και περιχύνουμε με τον χυμό λεμονιού και το ελαιόλαδο.Ψήνουμε για περίπου 50 λεπτά ή μέχρι να μαλακώσουν τα καλαμάρια.
Καλαμάρι , Θράψαλο,Κρεμμύδι,Σπανάκι